Лаўрэат Дзяржаўнай прэміі Беларусі імя Янкі Купалы паэт Сяргей Законнікаў распавёў, што ў пачатку 1990‑х гадоў яму стала вядома пра трагедыю ў вёсцы Цівалі, што цяпер уваходзіць у рысу Мінска (раён кінатэатра “Аўрора на вуліцы Прытыцкага). Паводле яго слоў, у 1938 годзе па загадзе сталінскага наркама шляхоў зносін Лазара Кагановіча “за сабатаж — адмову адпраўляць эшалоны дэпартаваных у Сібір і Запаляр’е — былі расстраляны каля 300 беларускіх чыгуначнікаў з розных гарадоў.